مشروع توشكى الخير

مشروع توشكى الخير ابتدى فى 2014، وهوا واحد من اكبر مشروعات استصلاح الاراضى الزراعيه فى مصر والشرق الاوسط، مكانه فى منطقه توشكى جنوب غرب مصر (جنوب شرق محافظة الوادى الجديد وغرب اسوان)، وبيستهدف استصلاح اكتر من مليون فدان وتحويلهم لاراضى خضرا للانتاج الزراعى والصناعات المرتبطه، وبيعتبر ركيزه اساسيه لتحقيق الامن الغذائى وتقليل فاتوره الاستيراد وبناء مجتمع زراعى صناعى جديد.

 التاريخ واعاده التاسيس 
 الفكره اتولدت فى الستينات وابتدا التنفيذ فى يناير 1997 بهدف توسيع المساحه المعموره من 5% لـ25% من مساحه مصر، لكن المشروع القديم اتوقف بالكامل لسنين بعد ما اتصرف ملايين عليه.
 جه الريس السيسى ورجع الحلم القديم للحياه فى سنه 2014 باسم توشكى الخير ضمن خطه الدوله لاستغلال الصحرا وخلق فرص عمل واستقرار وزراعه اكتر من 4 مليون فدان فى الصحراhttps://www.sis.gov.eg/Story/230736/مشروع-توشكى-الخير?lang=ar، بس المشروع الجديد بيختلف عن المشروع القديم فى انه بيوفر بدايل تنفيذ علشان يتغلب على المشاكل وكمان فى ارادة تنفيذ ومتابعه دا غير زياده الانتاج والمساحات المستصلحه وكمان اعتمدوا على وسايل احدث للتنفيذ.

 الاهداف الرئيسيه 
 استصلاح ارض جديده: اضافه 1.1 مليون فدان صالحه للزراعه.  
 الامن الغذائى: الاعتماد على الانتاج المحلى الواسع فى محاصيل استراتيجيه زى القمح والتمور والبطاطس.  
 التنميه الصناعيه: انشاء مصانع تعبئه وتغليف وتمور وصوامع غلال ومحطات رفع وتنقيه مياه.  
 خلق فرص عمل: توفير مئات الاف فرص عمل مباشره وغير مباشره للمزارعين والعاملين فى المصانع والخدمات اللوجستيه.

 المكونات الهندسيه 
 قناه توشكى الرئيسيه 
- طول القناه حوالى 50 كم لنقل المياه من بحيره ناصر الى منخفض توشكى بقدره ضخ تفوق 7 ملايين م³/يوم من محطه الضخ الكبرى.

 المحطه الرئيسيه للضخ 
- اتعملت محطه ضخ ضخمه هيا الاكبر فى العالم، بـ7 مضخات قويه، بتضخ 7,000 م³/ساعه لكل مضخه منهم، بتغذى الرى المحورى وفروع القنوات الفرعيه.

 الترع والفروع الجانبيه 
 4 فروع طول كل واحد منهم 18–20 كم لتوزيع المياه على 550 الف فدان مستهدف فى المراحل الاولانيه.  
 نظام رى محورى ذكى بيوصل المياه لكل الزرع بكميه محسوبه، فبيساعد فى ترشيد الاستخدام، وبيزرع دواير قطرها بيوصل ل800 متر.

 الزراعه والانتاج 
 تمور: حوالى 37 الف فدان نخيل فيهم 2.5 مليون نخله بينتجوا الالاف الاطنان من التمور عاليه الجوده للتصدير والمحلى.  
 قمح وفول وفاصوليا: بتتزرع المساحات الاولانيه بقمح وفول الصويا والفاصوليا بهدف رفع الاكتفاء الذاتى.  
 بطاطس وخضار: بيغطى جزء للموسم الخريفى والربيعى بنظام الصوب الزراعيه.

 الاثر الاقتصادى والاجتماعى 
 خفض الاستيراد: ساهم المشروع فى تقليل فاتوره استيراد القمح والتمور بنسبه 30%.  
 التصدير: بدا تصدير التمور والبطاطس لمحافظات الخليج ودول اوروبا.  
 فرص عمل: خلق اكثر من 200 الف فرصه عمل مباشره فى الزراعه والصناعه والخدمات اللوجستيه.

 الانتقادات والتحديات 
 استنزاف المياه: فيه قلق من بعض الناس من احتمال استغلال مياه النيل وخزانات جوفيه بصوره ممكن تاثر على الموارد المائيه للدوله.  
 تكلفه عاليه: اتجاوزت استثمارات البنيه التحتيه 180 مليار جنيه، وممكن تضغط على الموازنه العامه.  
 تاخير التنفيذ: اتوقف المشروع لفترات طويله قبل اعاده احياءه، وواجه مشاكل لوجستيه وتقنيه زمان.

 شوف كمان 
 بحيرات توشكى
 مشروع توشكى (القديم)

 المراجع 

تصنيف:مشاريع قوميه مصريه